ΓΡΑΠΤΗ ΕΡΩΤΗΣΗ E-1332/97 υποβολή: Gerhard Botz (PSE) προς την Επιτροπή (21 Απριλίου 1997)

Θέμα: Αδελφοποιήσεις πόλεων

Σε ποιό συνολικό ποσό ανέρχεται η χρηματοδότηση από τα διάφορα προγράμματα της ΕΕ που παρέχεται επίσης για την προώθηση ενεργειών τόσο στην επικράτεια της ΕΕ όσο και πέραν των εξωτερικών της συνόρων (προγράμματα ανταλλαγής νέων, αδελφοποιήσεις πόλεων, αθλητικές και πολιτιστικές δραστηριότητες, κ.ά. και κάθε είδους συναντήσεις);

Θα μπορούσε, στο πλαίσιο αυτό, να παρουσιάσει η Επιτροπή λεπτομερή πίνακα των πιστώσεων υποχρεώσεων και πληρωμών για τέτοιου είδους δραστηριότητες κατά τα τρία τελευταία χρόνια;

Ποιά είναι η αναλογία των διοικητικών δαπανών της Επιτροπής για τον τομέα αυτό στο σύνολο των κοινοτικών δαπανών;

Aπάντηση του κ. Santer εξ ονόματος της Επιτροπής (12 Ιουνίου 1997)

Αδελφοποίηση πόλεων

Από τότε που υπάρχει το κοινοτικό πρόγραμμα για τις αδελφοποιήσεις πόλεων στην Επιτροπή έχουν προβλεφθεί οι ακόλουθες πιστώσεις στον κοινοτικό προϋπολογισμό:

>TABLE>

Η Επιτροπή συντάσσει ετησίως έκθεση για τη διαχείριση των πιστώσεων αυτών και τη διαβιβάζει στην Αρμόδια για τον προϋπολογισμό αρχή. Η έκθεση του 1995 εστάλη στο Κοινοβούλιο στις 24 Ιουνίου 1996. Η έκθεση για το 1996 βρίσκεται στο στάδιο της εκπόνησης και θα αποσταλεί στο Κοινοβούλιο μόλις ολοκληρωθεί. Τα διοικητικά έξοδα που αφορούν το πρόγραμμα αυτό περιλαμβάνονται στον προϋπολογισμό λειτουργίας της Επιτροπής.

Πολιτιστικές εκδηλώσεις

Οι πρότυπες δράσεις και τα πρότυπα προγράμματα που έχουν αναπτυχθεί από την Κοινότητα στο πλαίσιο της πολιτιστικής της δράσης έχουν ως στόχο την προώθηση της συνεργασίας και των εταιρικών σχέσεων στο εσωτερικό της Κοινότητας και με τις τρίτες χώρες. Ο κοινοτικός προϋπολογισμός που χορηγείται για την ανάπτυξη των προγραμμάτων και των δράσεων αυτών κατά τη διάρκεια των τελευταίων 30 ετών ήταν ο ακόλουθος:

>TABLE>

Πρέπει να υπενθυμιστεί ότι οι κοινοτικές δαπάνες εκτελούνται σύμφωνα με τα σχόλια του Κοινοβουλίου και υπόκεινται στον έλεγχο του Ελεγκτικού Συνεδρίου. Ως προς αυτό η Επιτροπή υποβάλειστο Ελεγκτικό Συνέδριο στις 30 Απριλίου κάθε έτους έκθεση με τίτλο «Λογαριασμός διαχείρισης και δημοσιονομικός ισολογισμός σχετικά με τις πράξεις του προϋπολογισμού». Η έκθεση αυτή διαβιβάζεται στο Κοινοβούλιο στις αρχές Μαΐου κάθε έτους για το προηγούμενο οικονομικό έτος.

Εξάλλου, δημοσιεύονταιετησίως τα ανακοινωθέντα τύπου με τους καταλόγους των δικαιούχων και τα ποσά που χορηγούνται στα σχέδια που έχουν επιλεγεί στο πλαίσιο κάθε προγράμματος για ενέργειες. Οι αναφορές αυτών των ανακοινωθέντων τύπου είναι οι ακόλουθες:

- πολιτιστική κληρονομιά

1995: IP/95/708 της 7.7.96

1996: Υπόμνημα /96/99 της 22.10.96

1997: προβλέπεται η δημοσίευση τον Οκτώβριο του 1997

- ενθάρρυνση της δημιουργίας (Kαλιδοσκόπιο)

1995: IP/95/481 17.7.95 της 15.5.95 και ΙP/95/764 της 17.7.95 (νέα κράτη μέλη) (πρότυπο σχέδιο)

1996: IP/96/961 της 28.10.96 (κοινοτικό πρόγραμμα)

1997: πρόκειται να δημοσιευθεί τις επόμενες ημέρες

- βιβλία και ανάγνωση (Ariane)

1995: IP/95/980 της 15.9.95 (πρότυπο σχέδιο ενίσχυσης για τη μετάφραση σύγχρονων λογοτεχνικών έργων)

1996: IP/96/1057 της 21.11.96 (συμπεριλαμβανομένου προτύπου σχεδίου στήριξης σχεδίων για την προώθηση του βιβλίου και της ανάγνωσης για την Ευρώπη)

1997: Δημοσίευση προβλεπόμενη για τα τέλη Σεπτεμβρίου 1997 (ενέργεια για την προετοιμασία της εφαρμογής του προγράμματος υποστήριξης στον τομέα του βιβλίου και της ανάγνωσης, και μέσω της μετάφρασης Ariane)

Όταν πρόκειται για διοικητικά έξοδα, αναγράφονται στον τόμο ΙV της προαναφερθείσας έκθεσης, ανακεφαλαιωτικοί πίνακες για την αναλογία μεταξύ των διοικητικών δαπανών και εξόδων. Ο τόμος ΙΙ της έκθεσης αυτής παρουσιάζει τα διοικητικά έξοδα λεπτομερώς και ανά κονδύλιο του προϋπολογισμού.

Ανταλλαγές νέων

Η Επιτροπή χρηματοδοτεί στο πλαίσιο του προγράμματος Νέοι για την Ευρώπη σχέδια ανταλλαγών καθώς και άλλες δραστηριότητες που αναπτύσσουν οι ενώσεις νέων. Οι πληροφορίες που συνελέγησαν κατά τη διάρκεια επαφών με τους φορείς των σχεδίων δείχνουν ότι τα σχέδια στα οποία συμμετέχουν διάφορες οργανώσεις από αδελφοποιημένες πόλεις είναι αρκετά συχνά. Ωστόσο, η Επιτροπή δεν διαθέτει δεδομένα για τον ακριβή αριθμό σχεδίων και τα σχετικά ποσά.